 கவிதை ஒரு சமூகத்தின் ரகசிய செயல்பாடு.  கவிதையின் வழியாக வெளிப்படும் உருவகங்கள் அந்தக் கலாச்சாரத்தின் ரகசிய அடையாளங்கள்.  மயிலிறகுதான் கவிதையின் ஸ்தூல வடிவம். புலிகள் பற்றி  ஒரு புலி என்னை அடித்து விழுங்குகிறது. அந்தப் புலி நான்தான்.  மனதின் புதருக்குள் ஒரு புலி எப்போதும் சுருண்டு படுத்துக் கொண்டுதான் இருக்கிறது.  குழந்தை ஒரு போதும் புலியைப் பார்த்துத் தானே பயப்படுவதில்லை. ஒருவேளை குழந்தை தானும் ஒரு புலிதான் என்று நினைத்திருக்கக்கூடும்.  புலியின் உடலில் உள்ள மஞ்சளும் கருப்புமான நிறவரிசை நாம் வாசித்து அர்த்தம் காணமுடியாத அதிசயம்.